PLINY: NATURAL HISTORY 



cum his perpetua discordia dracones tantae magni- 

 tudinis et ipsos ut circumplexu facili ambiant nexuque 

 nodi praestringant, conmoriuntur ea dimicatione,^ 

 victusque conruens conplexum elidit pondere. 



33 XII. Mira animalium pro se cuique sollertia est, 

 ut his. una est scandendi ^ in tantam altitudinem 

 difficultas draconi ; itaque tritum iter ad pabula 

 speculatus ab excelsa se arbore inicit. scit ille 

 inparem sibi luctatum contra nexus, itaque arbo- 

 rum aut rupium attritum quaerit. cavent hoc 

 dracones, ob idque gressus primum alligant cauda. 

 resolvunt illi nodos manu. at hi in ipsas nares 

 caput condunt, pariterque spiritum praecludunt 

 et mollissimas lancinant partes ; idem obvii depre- 

 hensi in adversos erigunt se oculosque maxime 

 petunt : ita fit ut plerumque caeci ac fame et maeroris 

 tabe confecti reperiantur. 



34 Quam quis aham tantae discordiae causam attulerit 

 nisi naturam spectacuhim sibi ac paria conponentem ? 



Est et aha dimicationis huius fama : elephantis 

 frigidissimum esse sanguinem, ob id aestu torrente 

 praecipue a draconibus expeti ; quamobrem in am- 



^ Detlefsen : commoritur ea dimicatio. 

 * Detlefsen : una exscandendo. 



« Viz. pythons. 

 26 



